สวัสดีค่ะ ตอนนี้กินยาคุมซูซี่แบบ28 เม็ดเป็นแผงที่2แล้ว กินเวลา 22.00 +- ไม่เกิน 10 นาที เก็บแผงยาไว้ในกระเป๋าติดตัวตลอด เมื่อวันที่ 28 มิย. (หลังทานยาเม็ดที่11) ตอนกลางคืนมีเพศสัมพันธ์แบบหลั่งใน หลังจากนั้นวันที่ 29มิย. น่าจะทานอะไรที่ผิดปกติ ตอนค่ำๆเริ่มมีไข้และเริ่มมีอาการปวดท้องอยากถ่าย แต่ยังไม่ถ่ายเหลว และตอนสี่ทุ่มก็กินยาคุมตามปกติ วันที่30 กินยาตามปกติ และยังมีอาการปวดท้องถ่ายตลอด แต่ถ่ายไม่ค่อยออก และถ้าถ่ายก็ไม่ได้ถ่ายเหลว แต่คืนวันที่ 1 กค. หลังจากกินยาคุมตอนสี่ทุ่ม ประมาณ 23.20 มีอาการถ่ายเหลว จึงกินยาคุมเพิ่มไปอีก1 เม็ด ตื่นเช้ามาวันที่ 2กค ถ่ายเหลวอีกครั้ง อยากสอบถามว่าที่ผ่านมายาจะยังคงมีประสิทธิภาพในการคุมกำเนิดใช่มั้ยคะ จะมีโอกาสทำให้เกิดการตั้งครรภ์หรือไม่ ขอบค่ะ
สวัสดีค่ะ การใช้ยาคุมแบบแผงรายเดือนนั้น มีโอกาสทำให้เกิดการตั้งครรภ์ขณะกินยาได้น้อยมากๆ หากได้กินยาอย่างถูกต้อง คือเริ่มกินภายใน 5 วันแรกของการมีประจำเดือน หรือเมื่อครบแผงก็ต่อแผงใหม่ทันที และกินติดต่อกันทุกวันอาการถ่ายเหลวตามหลังการกินยาคุมนั้น หากไม่ได้เป็นการท้องเสียรุนแรง จนถ่ายเป็นน้ำใส อ่อนเพลีย ไม่จำเป็นต้องกินยาเข้าไปซ้ำค่ะโดยปกติยาคุมกำเนิดที่เราทานเข้าไปจะถูกดูดซึมเข้าสู่ร่างกายภายใน 2 ชั่วโมง ดังนั้น หากเกิดอาการท้องเสียหนัก หรืออาเจียน ภายใน 2 ชั่วโมงหลังทานยาคุม ยาจะถูกขับออกจากร่างกายด้วย จึงควรกินซ้ำค่ะดังนั้นจากที่กล่าวมา น่าจะเป็นแค่ท้องเสียกระปริดกระปรอย ไม่น่าจะมีผลใดๆต่อประสิทธิภาพของยาุคมค่ะ